# Utarbeidelse av smittevernplan

**I følge § 8 i den nye dyrehelseforskriften skal dyreholdere i næringsretta dyrehold ha rutiner som sikrer godt smittevern. Disse rutinene skal beskrives i en skriftlig smittevernplan.**

1. Lag en skisse over dyre- og persontrafikken i ditt dyrehold som omfatter hele driftsopplegget. Tegn inn bygninger og alt som er relevant for din drift listet opp under punkt 2.

2. Lag en beskrivelse for hvordan:

a) dyr tas inn og ut av dyreholdet, inkludert til og fra beite

b) god dyrehelse sikres ved livdyrkjøp, inkludert mulighet for å oppstalle dyra separat

c) melk og egg leveres

d) mulig smitte fra egen og innleid arbeidskraft hindres

e) persontrafikken inn og ut av dyreholdet foregår, med særlige krav til veterinærer og andre som er tilknytta eller i mulig kontakt med andre dyrehold

f) kadaver, gjødsel og avfall håndteres og hentes

g) fôrhygiene, vanningsanlegg, strø, redskap og utstyr sikres

h) desinfeksjonsmiddel er tilgjengelig

i) risikoen for å spre smitte ved krysstrafikk mellom dyr, mennesker og kjøretøy i nærheten av tilholdsrom for dyr kan reduseres.

3. Dyreholderen skal sikre at alle som arbeider i dyreholdet, kjenner og følger smittevernplanen. Den skal oppdateres årlig og legges fram når Mattilsynet ber om det.